Effek van swembadwater op beeste | Landbou
Effek van swembadwater op beeste
Ek het 'n paar dragtige Brahmankoeie wat op huurgrond loop. Ek het hulle onlangs verskuif na 'n nuwe huurplaas. My vraag is: op die plaas is 'n swembad en ek merk dat die beeste water uit die swembad suip. Die swembadwater is baie skoon. Ek is bekommerd of die chloor 'n nadelige effek op die koeie kan hê. Daar is natuurlike water asook 'n krip met boorgatwater. Ek dink hulle drink slegs die swembad water as hulle ver van die ander waterbronne is.
Die swembadwater is baie skoon omdat daar 'n chemiese stof in is om alg- en bakteri?le groei te stop. As dit chloor is, behoort dit geen effek op die beeste te hê nie. Ons drink elke dag water wat met chloor behandel word.
Indien daar koper in die swembadwater gevoeg word, moet ons versigtig wees. Die soort beeste waarmee jy boer, is nie vatbaar vir redelike vlakke van koper nie. Skape en Jerseys is vatbaar vir chroniese aansameling van koper. Daar is ook swembaddens wat met gewone sout behandel word om die water skoon te hou en dié water sal ook skadelik wees.